Fil-polemika li għaddejja bħalissa bejn l-Awtorita' tax-Xandir u l-PBS dwar jekk id-dibattitu għandux ikun bejn tnejn, l-Awtorita' għal darba oħra qed tinsa li kemm il-PN kif ukoll il-PL għandhom stazzjoni tat-TV kull wieħed li fuqu jistgħu jxandru kemm iridu dibattiti. Għal 24 siegħa sħaħ. Bla waqfien. L-Awtorita' tax-Xandir ma tridx tifhem li b'dawn it-tip ta' deċiżjonijiet irrendew lill-istazzjon tat-TV pubbliku qiesu pjanu stunat, għax il-leħen ta' Alternattiva Demokratika jirrifjutaw li jħalluħ jinstema. Tafu għaliex jagħmlu dan? Għax 4 minn 5 membri tal-Awtorita huma nominati mill-partiti politiċi fil-Parlament, tnejn mill-PN u t-tnejn l-oħra mill-Labour. U biex jassigura ruħu l-Prim Ministru jinnomina c-Chairman, il-ħames membru. Meta taf li l-partiti fil-parlament għandhom stazzjon tat-TV kull wieħed b'dawn it-tip ta' deċiżjonijiet l-Awtorita' tax-Xandir qed titqazzet.
Dissett bejn tnejn. Bejn tlieta mnejn safejn?